আজ বড় হয়ে যাওয়ার দিন। দায়িত্ব নেওয়ার দিন। আজ সরস্বতী পূজো। পড়ুয়াদের উত্‍সব। বই-খাতাতে হাত ছোঁয়ানোর বালাই নেই, সব সরস্বতীর জিম্মায়। মেতে উঠেছে বাংলা। আজ স্কুল বোরিং নয়,  সকাল সকাল স্নান সেরে স্কুলে যাওয়ার হিড়িক। সকাল এগারোটার আগেই পূজো সারতে হবে এবছর। তাই সকাল সকাল স্নান সেরেই অঞ্জলি দিতে বসে পড়া।
  ওয়েব ডেস্ক: আজ বড় হয়ে যাওয়ার দিন। দায়িত্ব নেওয়ার দিন। আজ সরস্বতী পূজো। পড়ুয়াদের উত্‍সব। বই-খাতাতে হাত ছোঁয়ানোর বালাই নেই, সব সরস্বতীর জিম্মায়। মেতে উঠেছে বাংলা। আজ স্কুল বোরিং নয়,  সকাল সকাল স্নান সেরে স্কুলে যাওয়ার হিড়িক। সকাল এগারোটার আগেই পূজো সারতে হবে এবছর। তাই সকাল সকাল স্নান সেরেই অঞ্জলি দিতে বসে পড়া। ঠাকুর, বিদ্যা দাও। বুদ্ধি দাও বলে, ঠাকুরের কাছ থেকে ভরসা চাওয়া। অথবা পরীক্ষার রেজাল্টটা যেন এবার খুব ভালো হয়, চলছে সেই প্রার্থনা। পঞ্জিকার এই নিদানে আজ ভোর থেকেই প্যান্ডেলে প্যান্ডেলে তোড়জোড়। সাড়ে সাতটা আটটার মধ্যেই কোথাও কোথাও হয়ে গেছে অঞ্জলি। আর আজ যে সদ্য কৈশোরে পড়াদের প্রেমেরও শুরুর দিন। আজ শহর, জেলা, গোটা বাংলাই যেন হলুদ।